皇仁書院

皇仁書院係香港最耐歷史嘅官立中學，1862年成立，係用英文教學嘅男校，屬第一組。校訓中文係「勤有功」，拉丁文Labor Omnia Vincit。

宗旨 
皇仁書院嘅辦學宗旨，係為學生提供各方面嘅教育，目的係令到學生喺德、智、體、群、美各方面都有卓越嘅發展。

皇仁書院嘅五大核心價值係：負責任、正直、兄弟情、勤奮同埋追求卓越。

校舍 
皇仁書院校舍座落香港島中部嘅灣仔區，實際位置位於銅鑼灣天后，高士威道同埋銅鑼灣道交界，隔離係維多利亞公園同埋香港中央圖書館。校園面積達16000平方米，比香港一般中學大。

校舍嘅設施如下：

29個課室
 5個實驗室
 1個科學實驗室
 1個生物實驗室
 1個物理實驗室
 2個化學實驗室
 2個演講室
 2個電腦室
 多媒體學習中心
 地理室
 音樂室
 美術室
 攝影室
 童軍室
 小食部
 飯堂
 學生會及夜校辦事處
 學生活動中心
 多用途禮堂
 接待室
 校務處
 7個教員室
 教員休息室
 2個操場
 3個籃球場
 3個排球場
 圖書館
 天文房
 大草坪
 花園
 健身室
 會客室

校長 
史釗域博士
胡禮博士
狄烈先生
丹拿先生
古祿先生
狄隆先生
干拿先生
啓先生
威廉臣先生
張經柏先生
金寶鐘先生
司徒莊先生
黃勵文先生
鄭旭寧先生
榮德淵先生
趙東成先生
江紹忠先生
李家鴻先生
張林麗瓊女士
李樂然先生
李瑞華女士
梁路得女士

學生會 
學校每年都會選學生會，由同學自行組黨，以12人做一個黨。喺開學嘅時候學生會候選黨派就已經會宣傳，到9月尾就會由全部同學投票揀年度嘅學生會。

社 
皇仁書院而家有8個社，分別係Crook、Dealy、De Rome、Kay、Stewart、Tanner、Williamson、Wright。社制度係由歷任校長威廉臣先生推出，當時最初Williamson House係School House。

活動同成就 
145週年校慶活動有皇仁書院合唱團同劍橋大學嘅皇仁書院唱歌、香港中央圖書館展覽、孫中山銅像揭幕禮等等。

校刊 
皇仁書院校刊係《黃龍報》，已經有好多年歷史，主要講有關皇仁書院嘅學會、社、校政、成績、學生作品、校友的話、活動等等。145週年校慶嘅《黃龍報》更重到1公斤。

重有《校訊》、《文苑》、《快訊》、《匯聲》、《前驅》、《輔導之星》、《曙光》、《性言篇》、《健訊》。

出名校友 
軍政界

孫中山：辛亥革命重要領袖，滿清皇朝推翻者，中華民國臨時大總統，稱「國父」、「革命的先行者」。 
廖仲凱：革命領袖，國民黨中央執行委員會委員，歷任外交部長、國防部長、財政部長、勞工部長。何香凝老公。 
唐紹儀：早期留美幼童，中華民國第一任總理，外交部長，山東大學校長。 
周壽臣：早期留美幼童，喺朝鮮任袁世凱幕僚。天津招商局總辦、京奉鐵路總辦及清外交部大臣，官至二品。後任立法局議員、首位華人行政局非官守議員，並獲授封為爵士。 
霍英東：中華人民共和國全國人民政治協商會議副主席，國家領導人。 
許仕仁：前香港特別行政區政務司司長。 
黃仁龍：香港特別行政區律政司司長。 
梁智鴻：香港特別行政區行政會議成員。 
周一嶽：前香港特別行政區衛生福利及食物局局長。 
郭國全：香港特別行政區政府經濟師，前渣打銀行東亞區首席經濟師。 
湯家驊：前香港立法會議員，「四十五條關注組」成員，前大律師公會主席。 
林煥光：前香港特別行政區行政長官辦公室主任。 
黎慶寧：前香港特別行政區保安局局長。 
鄺其志：前香港特別行政區庫務局局長。 
許淇安：前香港警務處處長。 
司徒華：前香港立法會議員，支聯會主席。 
蔣濛：美國國務院科技顧問，普渡大學工程學院院長。
何君堯 

商界

何東：香港望族，太平紳士，怡和洋行華籍總經理，企業家，慈善家。 
何啟：知識份子，第一位獲港英政府封為爵士嘅華人，香港西醫書院及雅麗氏醫院創辦人，實業家，立法局非官守議員。 
何福：商人、慈善家。 
何甘棠：何東細佬，商人及慈善家 
利希慎：著名利氏家族創始人，向英資怡和洋行買得渣甸山，發展成為利園，為利氏家族奠下「地產王國」基礎。 
簡東浦：銀行家，香港東亞銀行創辦人。 
律敦治：律敦治醫院創辦人，有「防癆先生」之稱，投資過啤酒廠，立法局議員。 
謝纘泰：香港南華早報創辦人。 
劉鑄伯：香港中華總商會創辦人。 
霍英東：香港知名商人，著名愛國人士，中國人民政治協商會議第八、九、十屆全國委員會副主席，香港中華總商會永遠名譽會長，皇仁書院舊生會永遠榮譽主席
何鴻燊：港澳知名商人，澳門首富，有「澳門賭王」之稱，信德集團有限公司行政主席兼執行董事，香港地產建設商會會長。 
陳坤耀：經濟學家，前香港嶺南大學校長。 
沈祖堯：香港中文大學醫學院副院長，在領導醫護人員應付2003年「非典型肺炎」一役中表現廣受好評。 
袁國勇：香港大學醫學院微生物學學繫系主任，2003年「非典型肺炎」危機中另一有卓越貢獻的人物。 

思想文化傳媒界

黃文山：民初社會學家、無政府主義者，1919年「五四運動」北京大學學生領袖，同共產黨關係密切，去過莫斯科會見革命領袖列寧。 
蘇曼殊：詩僧、翻譯家、革命家 
吳漢源：著名作家、遊戲家 
胡國賢：詩人 
鄧樹榮：劇場人 
陳炳釗：劇場人，前進進劇團藝術總監，導演《飛吧！臨流鳥，飛吧！》及《飛吧！臨流鳥，飛吧！消失的翅膀》

知多啲 
1981-1982年度，黃仁龍係訓導組總領袖生。佢亦係前丹拿社社長。

參考 
黃龍報102冊
皇仁書院中一07-08綜合人文科Worksheet

考察地方 
皇仁書院
中央圖書館 展覽廳

皇仁書院

香港中學
銅鑼灣